દિવાળીના તહેવાર પછી અચાનક ઉમરેઠ પંથકમાં ડેન્ગ્યુ તાવે ફરી થી દેખા દીધી છે , ભેજવાળા વાતાવરણ નું કારણ હોય કે મચ્છરોના ઉપદ્રવનું પરંતુ ઉમરેઠની તમામ હોસ્પિટલો ખાસ કરીને ડેન્ગ્યુ પીડિત દર્દીઓથી ઉભરાઈ ગઈ છે, પંથકના સાચા- ખોટા દવાખાનામાં પણ આજ હાલત છે,તાજેતરમાં પરવટા ગામના યુવાનનું ડેન્ગ્યુના કારણે મૃત્યુ થયુ તે ઘટનાથી સમગ્ર ઉમરેઠ વિસ્તાર લગભગ ડરી ગયો છે,  ખુદ આરોગ્ય વિભાગે આજે ત્રણ દર્દીઓને ડેન્ગ્યુ પોઝેટીવ જાહેર કર્યા છે પરંતુ  આશ્ચર્ય એ છે કે ગુજરાત સરકાર દ્વારા ચલાવાતા  ઉમરેઠના સરકારી દવાખાનામાં ડેન્ગ્યુ કે એ સિવાયની કોઈ તકલીફ ધરાવતો દર્દી જોવા નથી મળ્યો, કે પછી સરકારી આરોગ્ય વિભાગ ઉપર પ્રજાને ભરોસો જ નથી !